Ova majka iz Županje, uz dvoje djece ima još i sina Šimuna starog sedam mjeseci. Na svom je Facebook profilu objavila potresni status o njegovoj bolesti i o tome kako su joj odbili dati dodatne katetere za sina.

Nadam se da će ovo doći do svih onih koji odlučuju o ZDRAVLJU naše DJECEMinistarstvo zdravstva, HZZO,premijeru,… Gepostet von Martina Stojanovic am Montag, 18. Juni 2018

Prenosimo ga u cijelosti:

“Nadam se da će ovo doći do svih onih koji odlučuju o ZDRAVLJU naše DJECE Ministarstvo zdravstva, HZZO, premijeru, predsjednice, Vlada, saborski zastupnici i svi vi kojima smo povjerili svoje živote.

Ja sam majka 3 djece, hrvatska policajka koja je spremna položiti svoj život za domovinu, za druge, moj suprug je povratnik iz Njemačke, ovdje radi za 3 puta manju plaću i zaposlio je 20 ljudi u zadnje 2 godine, uredno podmiruje sve svoje obveze prema RH! A kako se vi svi odnosite prema nama?! Kako ste se vi postavili prema našoj djeci???

Hoćete li vi mom djetetu pokloniti nove bubrege?

Odbili ste mom djetetu koje ima 7 mjeseci dodatne urinarne katetere.

Moj sin ima dijagnozu prekomjerno aktivnog neurogenog mjehura i niz drugih poteškoća, po nalazu specijaliste nefrologa Šimun mora koristiti kateter 8 puta dnevno jer mu se mokraća vraća u bubrege i na taj način ih oštećuje!

Potrebna su mu 3 dodatna katetera dnevno kako bi prevenirali da izgubi bubrege! Hoćete li vi prolaziti dijalize i pokloniti mom djetetu svoje bubrege?!? Hoćete se samo jedan dan zamijeniti sa mnom?!?

Znate li kakav je osjećaj svaka 3 sata uvoditi kateter dug 20 cm 7 mjeseci staroj bebi?!? Ne spavati ni noću ni danju? Imate li vi djecu? Unuke?

Pa nisam vas pitala za uvećani dječji doplatak koji čekamo već 7 mjeseci, nisam vas tražila ljetovanje!!!

Za skupe automobile imate

Za skupe automobile, mobitele i druge luksuzne stvari imate, ali za svoju hrvatsku djecu nemate!!! Spremna sam pokupiti cijelu svoju obitelj i odseliti se u zemlju koja ima sluha i suosjećanja, koja uistinu potiče natalitet, koja zna cijeniti život svoje djece…

Dirnuto mi je ono najsvetije, dirnuli ste u život mog djeteta i ugrozili ga. Znam da ovo neće potaknuti nikakvu promjenu stanja u kojem jesmo, ali znam da ima ljudi koji će se zapitati-onih malih, jadnih ljudi koji vam donose glasove i koji se sutra mogu naći u mojoj koži…”, napisala je Martina Stojanović.

https://www.index.hr/vijesti/clanak/malom-simunu-kojem-hzzo-ne-zeli-pomoci-u-nogicama-nedostaje-25-kostiju/2006241.aspx